62 



cognitus, quantum tamen cogitando licet adsequi, hic futurus 

 est, ut aut restituantur res Evangelicorum in integrum, aut 

 Domus Austriaca ac Catholici ad dandas justas conditiones 

 pacis cogautur, aut, quod est omnium deterrimum, vastatis 

 Regionibus propriis inposterum brevi non sint habituri Ca- 

 tholici unde bellura alant ac continuent, putandumque erit. 

 cum tempus fuerit redemptum, etiam nonnihil victoriae ac 

 triumphi captum esse. 



23. 



Cum de hisce Hornius Illustrissimum Auraicum con- 

 venerit, ac prout ipsum affectum reperierit, vel omnia sin- 

 cere aperteque exposuerit, vel etiam quaedam reticuerit (quod 

 totum S. R. M:as ipsius iudicio ac discretioni relinquit) ipsus 

 de omnibus ad S. R. M:m quantocius per certum nuncium 

 scribet, et quae sit spes aliquid efficiundi ac quorsum animus 

 ipsius Excellentiae inclinaverit, perscribet. Quodsi haec au- 

 diri cum quadam inclinatione intellexerit, negotium quantum 

 in ipso est, urgebit, fundamenta collocabit, et declarationem 

 S. R. M.(tis) ulteriorem exspectabit. 



